b"\n_START_ARTICLE_\nSuperteko\xc4\x8dnost\n_START_PARAGRAPH_\nS\xc3\xbapertek\xc3\xb3\xc4\x8dnost (tudi s\xc3\xbapraflu\xc3\xaddnost iz latinskega supra \xe2\x80\x93 nad) je agregatno stanje v katerem se snov obna\xc5\xa1a kot teko\xc4\x8dina z ni\xc4\x8delno viskoznostjo \xe2\x80\x93 kjer se zdi, da poseduje sposobnost samostojnega pogona in gibanja brez trenja na na\xc4\x8din, ki kljubuje gravitaciji in povr\xc5\xa1inski napetosti. Stanje se pojavlja v astrofiziki, fiziki visokih energij (in osnovnih delcev) in teorijah kvantne gravitacije. Pojav je povezan s Bose-Einsteinovo kondenzacijo, vendar noben od njiju ni posebna vrsta drugega \xe2\x80\x93 vsi Bose-Einsteinovi kondenzati niso superteko\xc4\x8dine, kakor tudi niso vse superteko\xc4\x8dine Bose-Einsteinovi kondenzati.\n_START_SECTION_\nUltrahladni atomski plini\n_START_PARAGRAPH_\nSuperteko\xc4\x8dnost v ultrahladnem fermionskem plinu je eksperimentalno potrdil Wolfgang Ketterle in njegova skupina pri opazovanju kvantnih vrtincev v \xe2\x81\xb6Li pri temperaturi 50 nK na MIT aprila 2005. Tak\xc5\xa1ne vrtince so pred tem opazovali v ultrahladnem bozonskem plinu \xe2\x81\xb8\xe2\x81\xb7Rb leta 2000 in bolj nedavno v dvorazse\xc5\xbenih plinih. V letu 1999 je Lene Hau tvorila tak\xc5\xa1en kondenzat s pomo\xc4\x8djo atomov natrija za upo\xc4\x8dasnitev svetlobe na hitrost 17 m/s in kasneje njeno popolno ustavitev. Njena skupina je kasneje s tak\xc5\xa1nim sistemom stisnjene svetlobe tvorila superteko\xc4\x8di analogon udarnih valov in tornadov: \xc2\xbbTe dramati\xc4\x8dne vzbuditve povzro\xc4\x8dajo nastanek solitonov, ki potem razpadajo v kvantne vrtince \xe2\x80\x93 nastale dale\xc4\x8d od ravnovesja v parih nasprotnega kro\xc5\xbeenja \xe2\x80\x93 kar neposredno razkrije proces superteko\xc4\x8dega zloma v Bose-Einsteinovem kondenzatu. Z dvojno postavitvijo svetloba-zapora lahko tvorimo nadtorovane trke med udarnimi valovi, kar povzro\xc4\x8da popolnoma nepri\xc4\x8dakovane, nelinearne vzbuditve. Opazovali smo hibridne strukture, ki so jih sestavljali vrtin\xc4\x8dni obro\xc4\x8di vstavljeni v temne solitonske lupine. Vrtin\xc4\x8dni obro\xc4\x8di se obna\xc5\xa1ajo kot 'vijaki prikazni' in vodijo do zelo bogate vzbuditvene dinamike.\xc2\xab\n_START_SECTION_\nSuperteko\xc4\x8dina v astrofiziki\n_START_PARAGRAPH_\nZamisel, da superteko\xc4\x8dnost obstaja znotraj nevtronskih zvezd, je prvi predlagal Arkadij Migdal. Po analogiji z elektroni znotraj superprevodnikov, kjer tvorijo Cooprove pare zaradi interakcije z mre\xc5\xbeo, se pri\xc4\x8dakuje, da lahko tudi nukleoni v nevtronski zvezdi pri dovolj veliki gostoti in nizki temperaturi]] tvorijo Cooprove pare zaradi prvila\xc4\x8dne jedrske sile na velikih razdaljah, kar vodi do superteko\xc4\x8dnosti in superprevodnosti."